Role of agriculture in economic growth in Palestine
Authors: Αλαταουνέχ Χαρούν 
Published: September 2021

Η παρούσα μελέτη επικυρώνει τον κεντρικό ρόλο της γεωργίας στην οικονομική ανάπτυξη της Παλαιστίνης. Η συμβολή της γεωργίας στην οικονομική ανάπτυξη εξετάζεται από δύο διαφορετικές αλλά συμπληρωματικές αναλυτικές προσεγγίσεις. Η μία προσέγγιση σχετίζεται με την επέκταση της εννοιολογικής κατανόησης των δεσμών, μέσω των οποίων η γεωργική ανάπτυξη υποκινεί την μη γεωργική ανάπτυξη. Η δεύτερη προσέγγιση αφορά την επέκταση των εμπειρικών εκτιμήσεων της ολικής συμβολής της γεωργίας στην οικονομική ανάπτυξη της Παλαιστινιακής Αρχής.Η Παλαιστινιακή γεωργία αποτελεί σημαντική παραγωγική δραστηριότητα στη Δυτική Όχθη και τη Λωρίδα της Γάζας. Ο γεωργικός τομέας διαδραματίζει σημαντικό ρόλο στην παλαιστινιακή οικονομία, με τις εξαγωγές γεωργικών προϊόντων να αποτελούν ένα σημαντικό μερίδιο του εξωτερικού εμπορίου. Επιπλέον, ο γεωργικός τομέας παρέχει πρώτες ύλες σε διάφορους άλλους τομείς της οικονομίας.Η μελέτη αυτή έχει ως στόχο να εξετάσει το ρόλο της γεωργίας στην οικονομική ανάπτυξη της Παλαιστίνης καθώς και τις αλληλεπιδράσεις της γεωργίας σε άλλους οικονομικούς τομείς, τον υπολογισμό των πολλαπλασιαστών ανάπτυξης γεωργικών και μη γεωργικών τομέων (βιομηχανικός, μη-βιομηχανικός τομέας και υπηρεσίες).Στην παρούσα μελέτη εκτιμάται ένα οικονομετρικό μοντέλο, το οποίο ενσωματώνει τις σχέσεις μεταξύ της γεωργίας, των βιομηχανικών και μη-βιομηχανικών τομέων και των υπηρεσιών χρησιμοποιώντας ένα διανυσματικό αυτοπαλίνδρομο μοντέλο (VAR) για την Παλαιστίνη. Τρία συνολοκληρωμένα διανύσματα επιβεβαιώνουν ότι οι διάφοροι τομείς της παλαιστινιακής οικονομίας κινούνται μαζί κατά την εξεταζόμενη περίοδο. Συνεπώς, οι ρυθμοί ανάπτυξής τους είναι αλληλοεξαρτώμενοι. Όμως, σε βραχυχρόνια περίοδο, η γεωργία στην Παλαιστίνη φαίνεται να έχει μερικό ρόλο ως κινητήρια δύναμη στην ανάπτυξη άλλων μη-γεωργικών τομέων. Τα αποτελέσματα από τη βελτιωμένη ποιότητα των υπηρεσιών και την αναδιάρθρωση του τραπεζικού συστήματος δείχνουν ότι ο γεωργικός τομέας επωφελείται πλήρως από την ανάπτυξη του εμπορίου και του τομέα των υπηρεσιών ενώ η ύπαρξη περιορισμών στην πιστωτική αγορά δεν αναστέλλει την ανάπτυξη της γεωργικής παραγωγής στην Παλαιστίνη.Τα αποτελέσματα των πολλαπλασιαστών ανάπτυξης είναι 1,53 για τη γεωργία, 1,63 για τις υπηρεσίες, 1,52 για τον βιομηχανικό τομέα και 1,30 για τον μη βιομηχανικό τομέα. Τα αποτελέσματα αυτά αντικατοπτρίζουν μία οικονομία, στην οποία οι διατομεακές σχέσεις λειτουργούν σε μία εξαιρετικά άνιση βάση. Τα όρια αυτά αντανακλώνται στην μεγάλη απόκλιση μεταξύ των τομεακών πολλαπλασιαστών της ανάπτυξης, καθώς και από τις σημαντικές διαφορές κατά τον επιμερισμό τους.Ένα σοκ στο γεωργικό εισόδημα είναι σαφώς η πιο προοδευτική επιλογή υποδεικνύοντας την ανάγκη επισήμανσης της γεωργικής ανάπτυξης, στο πλαίσιο στρατηγικής ανάπτυξης στην Παλαιστίνη. Ωστόσο, τα αποτελέσματα της προσομοίωσης δείχνουν περαιτέρω ότι αυτό συνεπάγεται σχετικά μικρή αντιστάθμιση έναντι του συνολικού οφέλους, ενώ σοκ στο εισόδημα των υπηρεσιών κατά $1 δημιουργεί 0,63 δολάρια ως έμμεσο όφελος και σοκ στο γεωργικό εισόδημα κατά $ 1 εξακολουθεί να δημιουργεί 0,53 δολάρια ως έμμεσο κέρδος.Η μελέτη αυτή επιβεβαιώνει, μέσω των αποτελεσμάτων της προσομοίωσης, τον αποτελεσματικό ρόλο της γεωργικής ανάπτυξης στην καταπολέμηση της φτώχειας. Επιπλέον, οι πολλαπλασιαστές της ανάπτυξης δείχνουν ότι η επικέντρωση στον τομέα της γεωργίας θα συμβάλλει ολοκληρωτικά στην οικονομική ανάπτυξη της Παλαιστίνης.